Z A P I S N I K
6. sjednice Vijeća Mjesnog odbora Markuševec održane 12. studenoga 2025. 
Zagreb, Trg svetog Šimuna 5 s početkom u 19,00 sati

Nazočni članovi Vijeća:
Antonia Antolović, Josip Kobasić, Brankica Habijanec, Matej Završki, Antonio Grivić, Nikola Garić i Mario Jurin.

Ostali nazočni: Kristijan Wolf

Predsjedava: Antonia Antolović, predsjednica Vijeća

Zapisnik vodi: Antonia Antolović, predsjednica Vijeća

Predsjednica konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati, te otvara 6. sjednicu Vijeća Mjesnog odbora.

Predsjednica Vijeća daje zapisnik 5. sjednice na verifikaciju.
Vijeće prihvaća tekst Zapisnika 5. sjednice Vijeća, bez izmjena.

Na prijedlog predsjednice Vijeće jednoglasno utvrđuje


DNEVNI  RED

	1. 
	Prijedlog zaključka o imenovanju izvršitelja koji će obavljati poslove u prostoru Mjesnog odbora Markuševec od 1. siječnja 2026. do 31. prosinca 2026. 

	2. 
	Zaključak o davanju mišljenja o Nacrtu prijedloga Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2026. – donošenje zaključka

	3. 
	Zaključak o davanju mišljenja o Nacrtu prijedloga Programa građenja komunalne infrastrukture na području Grada Zagreba u 2026. – donošenje zaključka

	4. 
	Zaključak o investicijskom i redovnom održavanju prostora mjesne samouprave za 2026. godinu – donošenje zaključka

	5. 
	Zaključak o zamjeni autobusne nadstrešnice – linija 205, stanica Miroševećina (smjer Markuševec prema Dubravi) – donošenje zaključka

	6. 
	Zaključak o postavljanu uspornika u Ulici Jordanići (od kućnog broja 19) – donošenje zaključka

	7. 
	Zaključak o zatvaranju bunara i asfaltiranje ulice Mrzljak kod kbr. 19 – donošenje zaključka

	8. 
	Pitanja, prijedlozi i obavijesti




Ad1. Prijedlog zaključka o imenovanju izvršitelja koji će obavljati poslove u prostoru Mjesnog odbora Markuševec od 1. siječnja 2026. do 31. prosinca 2026. 

Uvodno obrazloženje iznosi Predsjednica Vijeća.


U raspravi sudjeluju: Antonia Antolović, Josip Kobasić, Brankica Habijanec, Matej Završki, Antonio Grivić, Nikola Garić i Mario Jurin, 

Vijeće jednoglasno donosi

Zaključak  o imenovanju izvršitelja koji će obavljati poslove u prostoru Mjesnog odbora Markuševec od 1. siječnja 2026. do 31. prosinca 2026. 

(Zaključak se prilaže ovom zapisniku i njegov je sastavni dio.)



Ad2. Zaključak o davanju mišljenja o Nacrtu prijedloga Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2026. – donošenje zaključka

Uvodno obrazloženje iznosi Predsjednica Vijeća.

U raspravi sudjeluju: Antonia Antolović, Josip Kobasić, Brankica Habijanec, Matej Završki, Antonio Grivić, Nikola Garić i Mario Jurin, 

Vijeće jednoglasno donosi

Zaključak  o davanju mišljenja o Nacrtu prijedloga Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2026. – donošenje zaključka

(Zaključak se prilaže ovom zapisniku i njegov je sastavni dio.)



Ad3. Zaključak o davanju mišljenja o Nacrtu prijedloga Programa građenja komunalne infrastrukture na području Grada Zagreba u 2026. – donošenje zaključka

Uvodno obrazloženje iznosi Predsjednica Vijeća.

U raspravi sudjeluju: Antonia Antolović, Josip Kobasić, Brankica Habijanec, Matej Završki, Antonio Grivić, Nikola Garić i Mario Jurin, 

Vijeće jednoglasno donosi

Zaključak  o davanju mišljenja o Nacrtu prijedloga Programa građenja komunalne infrastrukture na području Grada Zagreba u 2026. – donošenje zaključka

(Zaključak se prilaže ovom zapisniku i njegov je sastavni dio.)



Ad4. Zaključak o investicijskom i redovnom održavanju prostora mjesne samouprave za 2026. godinu – donošenje zaključka

Uvodno obrazloženje iznosi Predsjednica Vijeća.

U raspravi sudjeluju: Antonia Antolović, Josip Kobasić, Brankica Habijanec, Matej Završki, Antonio Grivić, Nikola Garić i Mario Jurin, 

Vijeće jednoglasno donosi

Zaključak  o investicijskom i redovnom održavanju prostora mjesne samouprave za 2026. godinu – donošenje zaključka

(Zaključak se prilaže ovom zapisniku i njegov je sastavni dio.)


Ad5. Zaključak o zamjeni autobusne nadstrešnice – linija 205, stanica Miroševećina (smjer Markuševec prema Dubravi) – donošenje zaključka

Uvodno obrazloženje iznosi Predsjednica Vijeća.

U raspravi sudjeluju: Antonia Antolović, Josip Kobasić, Brankica Habijanec, Matej Završki, Antonio Grivić, Nikola Garić i Mario Jurin, 

Vijeće jednoglasno donosi

Zaključak  o zamjeni autobusne nadstrešnice – linija 205, stanica Miroševećina (smjer Markuševec prema Dubravi) – donošenje zaključka

(Zaključak se prilaže ovom zapisniku i njegov je sastavni dio.)


Ad6. Zaključak o postavljanu uspornika u Ulici Jordanići (od kućnog broja 19) – donošenje zaključka

Uvodno obrazloženje iznosi Predsjednica Vijeća.

Vijeću je prethodno elektroničkom poštom dostavljen zahtjev gospođe T. H. za postavljanje uspornika u Ulici Jordanići, počevši od adrese Jordanići 19. U svom dopisu gospođa Hadžić navodi kako se u ulici učestalo vozi neprilagođenom i prekomjernom brzinom, često i iznad 60 km/h, što predstavlja opasnost za pješake, posebice djecu i starije osobe. Također je istaknula kako je isti zahtjev već ranije upućen Gradskom uredu za promet, ali bez
povratne informacije.

Na sjednici je nazočio g. K. W., predstavnik stanara Ulice Jordanići te susjednih ulica Fuljatkov brijeg, Hadžići i Dešćevec.
Gospodin K. W., kao predstavnik stanara, iznio je suprotno stajalište te zamolio da se uspornici ne postavljaju. Kaže da razumije gospođu H. i njenu molbu, ali ističe kako problem prebrze vožnje uzrokuju tek pojedinci te da bi postavljanje uspornika prouzročilo više štete nego koristi za većinu žitelja tih ulica. Dodao je kako većina stanovnika Ulice Jordanići i okolnih ulica ne podržava postavljanje uspornika te je spreman, ako bude potrebno, pokrenuti peticiju protiv njihove ugradnje, koju bi potpisala većina stanovnika koji svakodnevno
prolaze tom ulicom.
Gospodin K. W., predložio je alternativna rješenja za usporavanje prometa postavljanja pokretnih kamera (primjer dobre prakse iz Švicarske, gdje se kamere sele između lokacija i bilježe prekršitelje).
Nakon razmatranja pristiglog zahtjeva T. H. i saslušanja predstavnika stanara K. W., Vijeće jednoglasno zaključuje da se ne slaže s postavljanjem uspornika u Ulici Jordanići, s obzirom da problem stvaraju pojedinci, a ugradnjom uspornika patio bi veći dio stanovnika koji se s tim ne slaže.

U raspravi sudjeluju: Antonia Antolović, Josip Kobasić, Brankica Habijanec, Matej Završki, Antonio Grivić, Nikola Garić i Mario Jurin, 

Vijeće jednoglasno odbija

Zaključak  o postavljanu uspornika u Ulici Jordanići (od kućnog broja 19) – donošenje zaključka

(Zaključak se prilaže ovom zapisniku i njegov je sastavni dio.)


Ad7. Zaključak o zatvaranju bunara i asfaltiranje ulice Mrzljak kod kbr. 19 – donošenje zaključka

Uvodno obrazloženje iznosi Predsjednica Vijeća.

U raspravi sudjeluju: Antonia Antolović, Josip Kobasić, Brankica Habijanec, Matej Završki, Antonio Grivić, Nikola Garić i Mario Jurin, 

Vijeće jednoglasno donosi

Zaključak  o zatvaranju bunara i asfaltiranje ulice Mrzljak kod kbr. 19 – donošenje zaključka

(Zaključak se prilaže ovom zapisniku i njegov je sastavni dio.)


Ad8. Pitanja, prijedlozi i obavijesti

Predsjednica obavještava članove Vijeća o: upitima, prijedlozima i obavijestima pristiglima putem elektroničke pošte i uživo te daje pregled zaprimljenih predmeta i poduzetih radnji.

Predsjednica obavještava da je zaprimljen je zahtjev gospođe D.Ž. za jednokratni najam dvorane u Bidrovcu za dan 18.04.2026. od 12:00 do 23:00, za proslavu sakramenta Sv. Potvrde. Zahtjev je pregledan i odobren od strane Mjesnog odbora i Središnjeg ureda, a najam je plaćen.


Pitanja i prijedlozi članova Vijeća:


	Član Vijeća
	Kratak sadržaj pitanja ili prijedloga


	Predsjednica A. Antolović
	Ulica Ivlje, sanacija oštećenja kolnika

· od gđe. L. P. zaprimljen je upit o oštećenju kolnika (rupa) u Ulici Ivlje kod kućnog broja 10. U dopisu je istaknuto da je rupa bila znatnih dimenzija te je predstavljala opasnost za promet i pješake.
· Predsjednica izvještava da je navedeno oštećenje u međuvremenu sanirano te da više nije potrebno daljnje postupanje.

Ulica Štefanovec 49, ulegnuće kolnika

· od gospodina P, zaprimljen je upit o ulegnuću kolnika ispred adrese Štefanovec 49, na mjestu gdje je nedavno izveden priključak na vodovodnu i kanalizacijsku mrežu. U dopisu navodi da pri prolasku vozila dolazi do podrhtavanja objekta te postoji bojazan od pogoršanja stanja.
· Predsjednica dobiva informaciju od vijećnika Nikole Garića da je u međuvremenu navedeno mjesto sanirano te nije potrebno dodatno postupanje.

Ulica Vincekov breg, obavijest o gradnji obiteljske kuće

· od gospođe S. I. zaprimljena je obavijest o planiranoj gradnji montažne kuće na adresi Vincekov breg (iza kućnog broja 21). Gđa. I. posjeduje svu potrebnu dokumentaciju te je najavila izvođenje radova tijekom narednih mjeseci.
· U obavijesti je istaknuto da će, u slučaju oštećenja javnih površina tijekom radova, investitor osobno sanirati nastalu štetu i vratiti stanje u prvobitno.
· Predsjednica izvještava da je obavijest proslijeđena Gradskoj četvrti Podsljeme, koja je utvrdila da nije potrebno obaviti komisijski očevid. Vijeće zahvaljuje na pravovremenoj obavijesti.

Održavanje slivnika i odvodnih kanala

· od gospođe G. B. zaprimljen je ponovni upit i molba za češćim održavanjem slivnika i betonskih žljebova u Ulici Jordanići
· Odgovoreno joj je da je Vijeće već donijelo zaključak o potrebi redovitog održavanja slivnika i kanala (na 3. sjednici, 4. kolovoza 2025.) te da je predmet upućen nadležnim službama na postupanje.
Gospođi Bešlić dostavljen je i odgovor s pojašnjenjem i kopijom navedenog zaključka.

Molba za postavljanje prometnog znaka, Ulica Vumelje

· Zaprimljen je zahtjev za postavljanje prometnog znaka koji bi označio da je stari put iz Ulice Vumelje neprohodan. Aplikacije poput Google Maps pogrešno prikazuju da je cesta prohodna zbog čega poštari, taksi vozila i druge službe često skreću u ulicu kroz koju nije moguće proći automobilom, što izaziva probleme i zastoje
·  Vijeće je primilo na znanje te će na sljedećoj sjednici donijeti zaključak postavljanja odgovarajuće prometne signalizacije.

Prijave oštećenja i potreba za sanacijom javnih površina

· Od gospodina Antona Zenerala zaprimljen je dopis s tri prijave oštećenja na području MO Markuševec:
· Klimava ograda uz HEP-ovu trafostanicu, nasuprot pizzerije Luka, u blizini parkirališta, opasnost za sve građene osobito starije i djecu jer se ograda nalazi i u blizini osnovne škole.
· Oštećen stol za stolni tenis u parku Bačun,  potrebno sanirati.
· Oštećeni rubnjak na sjeveroistočnoj strani pješačkog prijelaza, kod ulice Kamenarski breg koji se zbog lošeg radijusa nalazi pod stalnim pritiskom vozila, potrebna sanacija.
· Vijeće je primilo na znanje te će na sljedećoj sjednici donijeti zaključak.

Plan aktivnosti i stanje dječjih igrališta

· Predsjednica obavještava da su pristigle ponude za plan aktivnosti te da su sredinom listopada gradskoj četvrti dostavljene fotografije svih klupa iz parkića na području MO, s prijedlozima potrebnih sanacija.
· Vijećnik Mario Jurin dodaje da je stara sprava iz parka Bačun uklonjena

Obilježavanje blagdana Svih svetih

· Predsjednica obavještava da su u povodu blagdana Svih svetih, članovi Vijeća Josip Kobasić i Antonia Antolović postavili lampaše i vijenac ispred spomenika u središtu Markuševca.


Prijedlog vraćanja ulice Joradnići u prvobitno stanje

· Gospodin K. W., nazočan na početku sjednice, iznio je prijedlog da se Ulica Jordanići dovede u prvobitno stanje 
· Istaknuo je kako se cesta tijekom godina znatno suzila uslijed odrona i urušavanja okolnih privatnih zemljišta, zbog čega je promet sada moguć samo u jednom smjeru, dok je navodi ranije cesta bila dvosmjerna i prohodna bez zastoja.
· Gospodin W. napominje da razumije složenost problema s obzirom na to da se radi o privatnim parcelama, ali moli da se pokuša pronaći rješenje kako bi se promet kroz ulicu ponovno normalizirao i povećala sigurnost svih sudionika.
· Vijeće je primilo prijedlog na znanje te će provjeriti mogućnosti postupanja radi eventualne sanacije i uređenja prometnice.



	Vijećnik Antonio Grivić
	Promjena naziva djela ulice Štefanovec

· iznosi problem na koji su upozorili stanovnici dijela Ulice Štefanovec (od kućnog broja 104a do 104j).
Navedeni dio ulice predstavlja produžetak Ulice Štefanovec, no put nije jasno označen, zbog čega poštanske službe, taksi vozila i druge dostavne i javne službe često dolaze na pogrešne adrese. Stanovnici navedenog dijela ulice predlažu da se taj dio prometnice izdvoji i preimenuje u zasebnu ulicu, čime bi se: smanjila zbrka u numeraciji kućnih brojeva, olakšalo lociranje adresa, te povećala preglednost u prostornoj evidenciji. Stanovnici su izrazili spremnost na administrativne promjene (poput zamjene osobnih iskaznica) te istaknuli da su svi vlasnici i budući stanari suglasni s prijedlogom.
· Vijeće je primilo prijedlog na znanje i zaključilo da će pokrenuti inicijativu prema nadležnim gradskim tijelima za provjeru mogućnosti izmjene i službenog preimenovanja dijela Ulice Štefanovec.



	Vijećnica Brankica Habijanec

	Prijedlog saniranja oglasne ploče MO u centru Markuševca

· predlaže sanaciju stare oglasne ploče Mjesnog odbora u centru Markuševca. Vijeće je prihvatilo prijedlog na znanje i donijet će službeni zaključak o sanaciji na sljedećoj sjednici.
Pucnjava Kamenolom
· Vijećnica Brankica Habijanec obavještava kako su ponovo zaprimljene brojne pritužbe na zvuk pucanja iz streljane na području bivšeg Kamenoloma, koje stanovnicima smetaju osobito u vrijeme blagdana.


	Svi članovi Vijeća
	Inicijativa za preimenovanje Hrvatskog doma “Markuševec” u “Hrvatski dom – Damir Mihovec Miki”

· Mjesni odbor Markuševec primio je u listopadu inicijativu za preimenovanje Hrvatskog doma “Markuševec” u “Hrvatski dom – Damir Mihovec Miki”, uz detaljno obrazloženje životnog i kulturnog doprinosa Damira Mihovca Mikija.
· Vijeće Mjesnog odbora, u svojoj ulozi predstavnika građana, provelo je prikupljanje mišljenja sugrađana i razmatranje pristigle inicijative. Većina ispitanika smatra da Hrvatski dom i njegov naziv imaju vlastiti identitet, povijest i kontinuitet te da ime doma nosi posebnu težinu, stoga se ne slažu s njegovim preimenovanjem.
· Istovremeno, vijećnici su u većinskom mišljenju da je neophodno odati priznanje Damiru Mihovcu Mikiju, kao i drugim zaslužnim Markuševčanima, posebno na području kulture i tamburaške glazbe. Predloženi primjereni načini obilježavanja su sljedeći: Postavljanje spomen-ploče pored Hrvatskog doma; Postavljanje spomenika u okviru rekonstrukcije kružnog toka ili Postavljanje spomenika pored/iza buduće autobusne stanice ispod doma zdravlja (na zemljištu u vlasništvu Grada Zagreba).
· Zaključeno je da se inicijativa za preimenovanje doma ne podupire, ali da će se u narednom razdoblju uvesti u plan aktivnosti Mjesnog odbora prijedlog za trajno obilježavanje zaslužnih Markuševčana kroz spomen-ploče, spomenike ili druge primjerne oblike javnog priznanja. Tema će biti uključena u dnevni red iduće sjednice kako bi se precizirali konkretni prijedlozi i lokacije.
· Vijeće naglašava da se ovim pristupom poštuje povijesni identitet i tradicija Hrvatskog doma, ali i adekvatno odaje počast Damiru Mihovcu Mikiju i drugim zaslužnim kulturnim djelatnicima Markuševca.







Sjednica je završila u 20:40 sati.

KLASA: 024-08/25-003/2031
URBROJ: 251-13-11-4/009-25-2
Zagreb, 12. studenoga 2025.

Zapisnik uredila:
Mirela Gašpert Bertić


PREDSJEDNICA
VIJEĆA MJESNOG ODBORA MARKUŠEVEC

Antonia Antolović




Na temelju članka 99. stavka 1. točke 3. Statuta Grada Zagreba (Službeni glasnik Grada Zagreba 23/16, 2/18 i 23/18, 3/20, 3/21, 11/21 – pročišćeni tekst i 16/22), Vijeće Mjesnog odbora Markuševec, na 6. sjednici, 12. studenoga 2025. donijelo je


Z A K L J U Č A K
o prijedlogu osobe za obavljanje poslova Izvršitelja
u prostoru Mjesnog odbora Markuševec u 2026.


1. Vijeće je raspravljalo o poslovima Izvršitelja u prostoru Mjesnog odbora Markuševec u 2026. godini

2. Vijeće predlaže za Izvršitelja u prostoru Mjesnog odbora Markuševec: 

· Danijel Šoban

3. Ovaj Zaključak dostavlja se Gradskom uredu za mjesnu samoupravu, promet, civilnu zaštitu i sigurnost na daljnje postupanje.




KLASA: 024-08/25-003/2031
URBROJ: 251-13-11-4/009-25-3
Zagreb, 12. studenoga 2025.



PREDSJEDNICA VIJEĆA 
MJESNOG ODBORA MARKUŠEVEC

             Antonia Antolović


Na temelju članka 86. stavka 2. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 – pročišćeni tekst i 16/22), Vijeće Mjesnog odbora Markuševec, na 6. sjednici, 12. studenog 2025., donijelo je

Z A K LJ U Č A K
o mišljenju na Nacrt prijedloga Programa održavanja javnih prometnih površina,
građevina i uređaja javne namjene, javne rasvjete te izvanrednog održavanja 
nerazvrstanih cesta na području Grada Zagreba u 2026.


1. Vijeće je raspravljalo o Nacrtu prijedloga Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2026.

2. Vijeće daje pozitivno mišljenje na Nacrt prijedloga Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2026.

3. Ovaj Zaključak dostavlja se Vijeću Gradske četvrti Podsljeme.


KLASA: 024-08/25-003/2031
URBROJ: 251-13-11-4/010-4
Zagreb, 12. studenog 2025. 



PREDSJEDNICA VIJEĆA 
                                                                                     MJESNOG ODBORA MARKUŠEVEC

								      Antonia Antolović	



Na temelju članka 86. stavka 2. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 – pročišćeni tekst i 16/22), Vijeće Mjesnog odbora Markuševec, na 6. sjednici, 12. studenog 2025., donijelo je


Z A K LJ U Č A K
[bookmark: _Hlk131078057]o mišljenju na Nacrt prijedloga Programa građenja komunalne infrastrukture
 na području Grada Zagreba u 2026.


1. [bookmark: _Hlk205897558]Vijeće je raspravljalo o Nacrtu prijedloga Programa građenja komunalne infrastrukture
             na području Grada Zagreba u 2026.

2. Vijeće daje pozitivno mišljenje na Nacrt prijedloga Programa građenja komunalne infrastrukture na području Grada Zagreba u 2026.

3. Ovaj Zaključak dostavlja se Vijeću Gradske četvrti Podsljeme.


KLASA: 024-08/25-003/2031
URBROJ: 251-13-11-4/010-5
Zagreb, 12. studenog 2025. 



PREDSJEDNICA VIJEĆA 
                                                                                     MJESNOG ODBORA MARKUŠEVEC

								      Antonia Antolović	



Na temelju članka 100. Statuta Grada Zagreba (Službeni glasnik Grada Zagreba (23/16, 2/18, 23/18, 3/20, 3/21, 11/21 – pročišćeni tekst, 16/22), Vijeće Mjesnog odbora Markuševec,  na 6. sjednici, 12. studenog 2025., donijelo je
	
 


Z A K LJ U Č A K
o investicijskom i redovnom održavanju prostora 
mjesne samouprave za 2026. 


1. Vijeće je raspravljalo o potrebi za kompletnim čišćenjem prostora Hrvatskog doma nakon završetka radova na sanaciji prostora kino dvorane. Uređenje i čišćenje nužno je radi postojećih korisnika prostora, kao i radi potencijalnih novih korisnika. 

2. Vijeće traži da se u program investicijskog i redovnog održavanja prostora mjesne samouprave, uvrsti izvođenje ličenja cijelog Hrvatskog doma, objekta Mjesnog odbora Markuševec, Trg svetog Šimuna 5 i svih njegovih prostorija, te provedbu kompletnog čišćenja doma, uključujući sve prostorije i zajedničke površine, kako bi se objekt u potpunosti uredio i bio spreman za korištenje građanima nakon obnove kino dvorane. 

3. Ovaj zaključak dostaviti će se Vijeću Gradske četvrti Podsljeme i Gradskom uredu za mjesnu samoupravu, promet, civilnu zaštitu i sigurnost. 


KLASA: 024-08/25-003/2031
URBROJ: 251-13-11-4/010-25-6
Zagreb, 12. studenog 2025. 
				
                
                         PREDSJEDNICA VIJEĆA
 							MJESNOG ODBORA MARKUŠEVEC

                   Antonia Antolović 
						   
								                                    	


Na temelju članka 100. Statuta Grada Zagreba (Službeni glasnik Grada Zagreba (23/16, 2/18, 23/18, 3/20, 3/21, 11/21 – pročišćeni tekst, 16/22), Vijeće Mjesnog odbora Markuševec,  na 6. sjednici, 12. studenog 2025., donijelo je
	
 


Z A K LJ U Č A K
o zamjeni autobusne nadstrešnice – linija 205, stanica Miroševečina 
(smjer Markuševec prema Dubravi)  


1. Vijeće je raspravljalo o stanju autobusne nadstrešnice na stajalištu Miroševečina, linija 205 u smjeru Markuševec – Dubrava. Utvrđeno je da je postojeća nadstrešnica u izrazito lošem, derutnom stanju te dodatno oštećena što predstavlja ugrozu za građane.  

2. Vijeće traži hitnu zamjenu postojeće autobusne nadstrešnice na stanici Miroševečina, linija 205, smjer Markuševec – Dubrava jer trenutna konstrukcija predstavlja potencijalnu opasnost za korisnike i ne pruža sigurno sklonište od vremenskih uvjeta.   

3. Ovaj zaključak dostaviti će se Gradskom uredu za mjesnu samoupravu, promet, civilnu zaštitu i sigurnost. 


KLASA: 024-08/25-003/2031
URBROJ: 251-13-11-4/010-25-7
Zagreb, 12. studenog 2025. 
				
                
                         PREDSJEDNICA VIJEĆA
 							MJESNOG ODBORA MARKUŠEVEC

                   Antonia Antolović 
						   
								                                    	


Na temelju članka 100. Statuta Grada Zagreba (Službeni glasnik Grada Zagreba (23/16, 2/18, 23/18, 3/20, 3/21, 11/21 – pročišćeni tekst, 16/22), Vijeće Mjesnog odbora Markuševec,  na 6. sjednici, 12. studenog 2025., donijelo je
	
 


Z A K LJ U Č A K
o postavljanju uspornika u ulici Jordanići (od kućnog broja 19) 


1. Vijeće je raspravljalo o prijedlogu dijela građana za postavljanje uspornika u ulici Jordanići, počevši od kućnog broja 19. Građani kao razlog navode prebrzu vožnju pojedinaca. 

2. Vijeće ne podržava prijedlog građana za postavljanje uspornika u ulici Jordanići te predlaže da se razmotri drugi oblik usporavanja prometa, poput prometne signalizacije, ograničenja brzine ili mogućnosti postavljanja kamera u suradnji s nadležnim službama.  

3. Ovaj zaključak dostaviti će se Gradskom uredu za mjesnu samoupravu, promet, civilnu zaštitu i sigurnost. 


KLASA: 024-08/25-003/2031
URBROJ: 251-13-11-4/010-25-8
Zagreb, 12. studenog 2025. 
				
                
                         PREDSJEDNICA VIJEĆA
 							MJESNOG ODBORA MARKUŠEVEC

                   Antonia Antolović 
						   
								                                    	


Na temelju članka 100. Statuta Grada Zagreba (Službeni glasnik Grada Zagreba (23/16, 2/18, 23/18, 3/20, 3/21, 11/21 – pročišćeni tekst, 16/22), Vijeće Mjesnog odbora Markuševec,  na 6. sjednici, 12. studenog 2025., donijelo je
	
 


Z A K LJ U Č A K
o zatvaranju bunara i asfaltiranje ulice Mrzljak kod kbr. 19   


1. Vijeće je raspravljalo o potrebi  za zatvaranjem starog otvorenog bunara koji se ne koristi u ulici Mrzljak, kod kućnog broja 19. te potrebi za sanacijom dijela kolnika koji je u lošem stanju.   

2. Vijeće traži zatvaranje i osiguranje bunara u ulici Mrzljak kod kućnog broja 19 radi zaštite i sigurnosti građana te asfaltiranje oštećenog dijela kolnika nakon provedbe navedenih radova.    

3. Ovaj zaključak dostaviti će se Gradskom uredu za mjesnu samoupravu, promet, civilnu zaštitu i sigurnost. 


KLASA: 024-08/25-003/2031
URBROJ: 251-13-11-4/010-25-9
Zagreb, 12. studenog 2025. 
				
                
                         PREDSJEDNICA VIJEĆA
 							MJESNOG ODBORA MARKUŠEVEC

                   Antonia Antolović 
						   
								                                    	

